**Steve Bernier** (s. 31. maaliskuuta 1985 Quebec, Quebec, Kanada) on kanadalainen uransa päättänyt jääkiekkoilija, joka pelaa vasempana laitahyökkääjänä. Hän pelasi New York Islandersissa, New Jersey Devilsissä, Florida Panthersissa, Vancouver Canucksissa, Buffalo Sabresissa ja San Jose Sharksissa, joka varasi hänet NHL:ään numerolla 16 vuoden 2003 varaustilaisuudessa.

Pelaajaura
----------

### Junioriura

Bernier pelasi pitkän junioriuransa aikana neljä vuotta Moncton Wildcatsissa. Hänet nimettiin kaudella 2001–2002 QMJHL:n all stars -kenttään. Kaudella 2002–2003 hän teki 49 maalia ja yhteensä 101 pistettä. Hänet nimettiin toiseen all stars -kenttään.

Vuoden 2003 NHL:n varaustilaisuudessa San Jose Sharks vaihtoi varausvuoronsa 66 ja 107 kuudenteentoista varaukseen. Bernier varattiin tuolla varausvuorolla. Bernier pelasi Monctonissa vielä kaksi vuotta varauksensa jälkeen. Hän sai nimensä vielä kerran toiseen all stars -kenttään kaudella 2003–2004. Hän pelasi vuonna 2004 GMJHL:n pudotuspeleissä 20 ottelua ja sai 17 (7+10) pistettä. Wildcats kuitenkin tiputettiin finaalissa viidessä pelissä. Hänen neljännen ja viimeisen juniorikautensa 2004–2005 aikana hän sai 68 peliä ja 71 pistettä. Hän istui jäähyllä myös 114 minuuttia. Sen kauden jälkeen Sharks allekirjoitti Bernierin kanssa kolmen vuoden tulokassopimuksen.

### Ammattilaisura

Bernier pelasi ensimmäisen kautensa ammattilaisena NHL-joukkue San Jose Sharksissa ja sen farmijoukkue Cleveland Baronsissa. Hän teki menestyksekkäällä ensimmäisellä kaudellaan 39 ottelussa 27 (14+13) pistettä. Hän teki ensimmäisen NHL-maalinsa 12. marraskuuta 2005 Dallas Starsia vastaan. Pudotuspeleissä hän pääsi kentälle 11 pelissä ja teki yhden maalin ja syötti viisi. San Jose putosi toisella kierroksella.

Kauden puolivälissä Bernier lähetettiin AHL:ään Phoenixille kärsityn 8–0-tappion jälkeen. Bernier kuitenkin mursi varpaansa ja häneltä jäi kuukauden verran pelejä väliin. Parantumisensa jälkeen hän pelasi 10 peliä Worcester Sharksissa (San Josen uusi farmijoukkue). Hän sai niissä pisteitä 7 (3+4). Hän pääsi pelaamaan NHL:ssä vielä helmikuussa 2007.

Helmikuun 26. oli kauden 2007–2008 vaihtojen takaraja. Bernier ja ensimmäisen kierroksen varaus lähetettiin silloin Buffalo Sabresiin ja vaihdossa Sharks sai tilalle Brian Campbellin ja seitsemännen kierroksen varausvuoron. Hän pelasi jo seuraavana päivänä ensimmäisen pelinsä Sabresissa. Hänen kaksi ensimmäistä laukaustaan Buffalon paidassa menivät maaliin.

Koska Bernieristä tuli kauden lopussa rajoitetusti vapaa pelaaja, hänet kaupattiin Vancouver Canucksiin vuoden 2010 toista varausta vastaan. Vaikka Bernier oli itse yllättynyt kaupasta, hän ilmaisi hyväksymisensä Vancoveriin siirtymisestä. Neljä päivää myöhemmin hän sai St. Louis Bluesilta vuoden ja 2,5 miljoonan dollarin tarjouksen, johon Vancouver kuitenkin vastasi nopeasti. Ensimmäisellä kaudellaan Vancouverissa hän loukkasi vasemman olkapäänsä. Hän oli kuitenkin vain hetken sivussa. 14. toukokuuta 2009 Bernier teki kahden vuoden ja neljän miljoonan dollarin jatkosopimuksen.

Kauteen 2009–2010 valmistautuessa Bernierin ilmoitettiin harjoitusleirin aikana olevan 6,8 kiloa kevyempi.

25. kesäkuuta 2010 NHL:n varaustilaisuudessa Bernier kaupattiin Florida Panthersiin yhdessä Michael Grabnerin ja ensimmäisen kierroksen varauksen 25 kanssa Keith Ballardiin ja Victor Oreskovichiin. Marraskuussa 2010 hän menetti kahdeksan peliä silmävamman takia. Myöhemmin kaudella hänelle oli asetettu poikkeuslupia, mutta ne jäivät käyttämättä. Häneltä jäi pelaamatta myös kauden kaksi viimeistä peliä olkapäävamman takia. Hän sai lopulta kauden 2010–2011 aikana 68 ottelussa 15 pistettä (5 maalia ja 10 syöttöä).

Bernieristä tuli kauden jälkeen vapaa pelaaja, koska Florida päätti tarjouskilpailussa olla tekemättä sopimusta hänen kanssaan. Hänellä ei ollut sopimusta mihinkään seuraan, mutta New Jersey Devils kutsui hänet harjoitusleirilleen syyskuussa 2011. Devils tarjosi hänelle kaksisuuntaista sopimusta, mutta se laski kuukauden sisällä. Hän teki lopulta sopimuksen Devilsin farmiseura Albany Devilsin kanssa. Bernier allekirjoitti myöhemmin kaksisuuntaisen sopimuksen Devilsin kanssa.

Vuoden 2012 Stanley Cup -finaaleiden kuudennessa pelissä Bernier otti viiden minuutin rangaistuksen taklatessaan takaapäin Los Angeles Kingsin puolustaja Rod Scuderia ensimmäisen erän puolivälissä. Kings teki ylivoimansa aikana kolme maalia, joilla se johti toisen erän jälkeen. Kings voitti ottelun numeroin 6–1 ja voitti samalla myös ensimmäisen Stanley Cupinsa.

### Maajoukkueura

Bernier pelasi ensimmäisen kerran maajoukkueessa 2001 alle 17-vuotiaiden MM-kisoissa. Hän sai kuusi pistettä kuudessa ottelussa. Quebec ei saanut mitalia.

Hän kilpaili vuonna 2002 alle 18-vuotiaiden MM-kisoissa Slovakiassa Kanadan joukkueessa. He voittivat kultaa. Vuonna 2003 hän pelasi Venäjällä jälleen alle 18-vuotiaiden MM-kisoissa. Kanada voitti jälleen kultaa. Hän sai kahdeksan pistettä seitsemässä pelissä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | Moncton Wildcats | QMJHL | 66 | 31 | 28 | 59 | 51 | – | – | – | – | – |
| 2002–2003 | Moncton Wildcats | QMJHL | 71 | 49 | 52 | 101 | 90 | 2 | 1 | 0 | 1 | 2 |
| 2003–2004 | Moncton Wildcats | QMJHL | 66 | 36 | 46 | 82 | 80 | 20 | 7 | 10 | 17 | 17 |
| 2004–2005 | Moncton Wildcats | QMJHL | 68 | 35 | 36 | 71 | 114 | 12 | 6 | 13 | 19 | 22 |
| 2005–2006 | San Jose Sharks | NHL | 39 | 14 | 13 | 27 | 35 | 11 | 1 | 5 | 6 | 8 |
|  | Cleveland Barons | AHL | 49 | 20 | 23 | 43 | 33 | – | – | – | – | – |
| 2006–2007 | San Jose Sharks | NHL | 62 | 15 | 16 | 31 | 29 | 11 | 0 | 1 | 1 | 2 |
|  | Worcester Sharks | AHL | 10 | 3 | 4 | 7 | 2 | – | – | – | – | – |
| 2007–2008 | San Jose Sharks | NHL | 69 | 13 | 10 | 23 | 62 | – | – | – | – | – |
|  | Buffalo Sabres | NHL | 17 | 3 | 6 | 9 | 2 | – | – | – | – | – |
| 2008–2009 | Vancouver Canucks | NHL | 81 | 15 | 17 | 32 | 27 | 10 | 2 | 2 | 4 | 7 |
| 2009–2010 | Vancouver Canucks | NHL | 59 | 11 | 11 | 22 | 21 | 12 | 4 | 1 | 5 | 0 |
| 2010–2011 | Florida Panthers | NHL | 68 | 5 | 10 | 15 | 21 | – | – | – | – | – |
| 2011–2012 | New Jersey Devils | NHL | 32 | 1 | 5 | 6 | 16 | 24 | 2 | 5 | 7 | 27 |
|  | Albany Devils | AHL | 17 | 3 | 3 | 6 | 8 | – | – | – | – | – |
| 2012–2013 | New Jersey Devils | NHL | 47 | 8 | 7 | 15 | 17 | – | – | – | – | – |
| 2013–2014 | New Jersey Devils | NHL | 78 | 3 | 9 | 12 | 33 | – | – | – | – | – |
| 2014–2015 | New Jersey Devils | NHL | 67 | 16 | 16 | 32 | 28 | – | – | – | – | – |
|  | Albany Devils | AHL | 9 | 1 | 4 | 5 | 17 | – | – | – | – | – |
| 2015–2016 | New York Islanders | NHL | 24 | 1 | 5 | 6 | 9 | 6 | 0 | 0 | 0 | 0 |
| 2016–2017 | Bridgeport Sound Tigers | AHL | 33 | 16 | 10 | 26 | 26 | – | – | – | – | – |
| 2017–2018 | Bridgeport Sound Tigers | AHL | 63 | 21 | 14 | 35 | 36 | – | – | – | – | – |
|  | New York Islanders | NHL | 4 | 0 | 0 | 0 | 0 | – | – | – | – | – |
| 12 kautta | Yhteensä | NHL | 637 | 105 | 125 | 230 | 300 | 74 | 9 | 14 | 23 | 44 |
| 6 kautta | Yhteensä | AHL | 181 | 64 | 58 | 122 | 122 | – | – | – | – | – |

Palkinnot
---------

* Air Canada Cupin voitto 2001
* Valittiin Air Canada Cupin MVP:ksi vuonna 2001
* Valittiin GMJHL:n all stars -kenttään 2002
* Valittiin GMJHL:n toiseen all stars -kenttään 2003 ja 2004
* Fred J. Hume -palkinto 2009

Lähteet
-------

* Steve Bernier The Internet Hockey Databasessa (englanniksi)
* Steve Bernier Eurohockey-sivustolla (englanniksi)
* Steve Bernier *Elite Prospects*. Everysport Media Group AB.  (englanniksi)

### Viitteet

1. ↑  Roundup: Shanahan decides to return to Detroit Red Wings  28.7.2005. USAtoday.  (englanniksi)
2. ↑  Barons weekly review  21.11.2005. OurSports Central.  (englanniksi)
3. ↑  Sharks demote two top youngsters to AHL  2.1.2007. ESPN.  (englanniksi)
4. ↑  Canucks acquire Steve Bernier from Sabres  4.7.2008. CBC Sports.  (englanniksi)
5. ↑  Canucks match Blues' offer, keep Bernier  9.7.2008. Star Tribute.  (englanniksi)[vanhentunut linkki]
6. ↑  Luongo has company  26.11.2008. Faceoff.  (englanniksi)
7. ↑  Nucks re-sign Bernier  15.5.2009. CanWest News Services.  (englanniksi)
8. ↑  Loads of Potential in Canucks third line  1.10.2009. Faceoff.  (englanniksi)
9. ↑  Florida Deals D Ballard To Vancouver  25.6.2010. Florida Panthers.  (englanniksi)
10. ↑  Steve Barnier NHL.  (englanniksi)
11. ↑  Albany Devils Sign Steve Bernier  27.10.2011. Albany Devils.  Arkistoitu 29.10.2011.  (englanniksi)
12. ↑  Greene back at practice; Henrique "still sore"; Bernier joins Devils; Zajac not skating yet  30.1.2012. Fire Ice.  (englanniksi)
13. ↑  Watch: Devils forward Steve Bernier’s Game 6 penalty led to 3 Kings goals  12.6.2012. SI.com.  (englanniksi)

  

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Steve Bernier